Na temelju čl. 35. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), čl. 20. Zakona o lokalnim porezima ("Narodne novine" br. 115/16, 101/17, 114/22, 114/23 i 152/24), te članka 29. Statuta Grada Vrbovskog "Službene novine Grada Vrbovskog" broj: 4/18, 5/18 i 3/21), Gradsko vijeće Grada Vrbovskog na 25. sjednici održanoj dana \_\_\_\_\_\_\_\_\_\_\_\_\_\_\_\_\_\_\_\_. godine, donosi

**ODLUKU O LOKALNIM POREZIMA**

**GRADA VRBOVSKOG**

I. OPĆE ODREDBE

Članak 1.

Ovom se Odlukom propisuju vrste poreza koji pripadaju Gradu Vrbovskom (u daljnjem tekstu Grad), visina stope poreza na potrošnju, visina poreza na nekrentine te nadležno porezno tijelo za utvrđivanje, evidentiranje, nadzor, naplatu i ovrhu radi naplate navedenih poreza.

II. VRSTE LOKALNIH POREZA

Članak 2.

Gradu pripadaju slijedeći lokalni porezi:

1. porez na nekretnine

2. porez na potrošnju,

1. *Porez na nekretnine*

Članak 3.

Porez na nekretnine plaća se godišnje u iznosu od 2,00 EUR/m² korisne površine nekretnine.

Poslove utvrđivanja, evidentiranja, nadzora, naplate i ovrhe radi naplate poreza na kuće za odmor obavlja Ministarstvo financija, Porezna uprava.

1. *Porez na potrošnju*

Članak 4.

Porez na potrošnju plaća se po stopi od 3%.

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, Porezna uprava.

III. DAVANJE OVLASTI FINA-I

Članak 5.

Ovlašćuje se nadležna organizacija platnog prometa zadužena za naplatu javnih prihoda (Financijska agencija), da naknadu koja pripada Ministarstvu financija, Poreznoj upravi, u iznosu od 5% od ukupno naplaćenih prihoda, obračuna i uplati u državni proračun i to do zadnjeg dana u mjesecu za prethodni mjesec.

IV. PRIJELAZNE I ZAVRŠNE ODREDBE

Članak 6.

Postupci utvrđivanja poreza započeti po Odredbama Odluke o lokalnim porezima Grada Vrbovskog ("Službene novine Grada Vrbovskog" broj: 154/22 i 13/23) ("Narodne novine" broj: 154/22 i 147/23) koji nisu dovršeni do stupanja na snagu ove Odluke, dovršit će se prema odredbama Odluke o lokalnim porezima Grada Vrbovskog ("Službene novine Grada Vrbovskog" broj: 154/22 i 13/23) ("Narodne novine" broj: 154/22 i 147/23).

Članak 7.

Stupanjem na snagu ove Odluke, prestaje važiti Odluka o lokalnim porezima Grada Vrbovskog ("Službene novine Grada Vrbovskog" broj: 154/22 i 13/23) ("Narodne novine" broj: 154/22 i 147/23).

Članak 8.

Ova Odluka objavit će se u "Službenim novinama Grada Vrbovskog" i "Narodnim novinama", a stupa na snagu 01. ožujka 2025. godine.

KLASA: 410-01/25-01/  
URBORJ: 2170-14-01-24-  
Vrbovsko,

|  |  |
| --- | --- |
|  | **GRADSKO VIJEĆE GRADA VRBOVSKOG**  Predsjednica  Jasna Božić, dipl.oec.  OBRAZLOŽENJE |

Zakonom o izmjenama i dopunama Zakona o lokalnim porezima (Narodne novine 152/24) uveden je porez na nekretnine (umjesto dosadašnjeg poreza na kuće za odmor), te je istim određeno da se nekretninom smatra svaka stambena zgrada ili stambeni dio stambeno-poslovne zgrade ili stan te svaki drugi samostalni funkcionalni prostor namijenjen stanovanju.

U članku 25. je utvrđen obveznik plaćanja poreza na nekretnine, te je određeno da porez na nekretnine plaćaju domaće i strane, pravne i fizičke osobe koje su vlasnici nekretnina na dan 31. ožujka godine za koju se utvrđuje porez.

Nadalje u članku 26. Zakona je određeno da se porez na nekretnine plaća godišnje od 0,60 do 8,00 eura/m² korisne površine nekretnine, određene propisom kojim se uređuju uvjeti i mjerila za izračun zaštićene najamnine, te da visinu poreza na nekretnine u naznačenim granicama, propisuje svojom odlukom predstavničko tijelo jedinice lokalne samouprave.

Konačno u članku 27. noveliranog Zakona taksativno su određene nekretnine na koje se ne plaća porez na nekretnine.

Ovom se Odlukom usklađujemo sa Zakonom o izmjenama i dopunama Zakona o lokalnim porezima (Narodne novine 152/24) kojim je uveden porez na nekretnine i kojim je određeno da visinu poreza na nekretnine u granicama utvrđenim Zakonom, propisuje svojom odlukom predstavničko tijelo jedinice lokalne samouprave tj. Gradsko vijeće Grada Vrbovskog.

Ovom Odlukom se ispustio porez na korištenje javnih površina koji se dosad, iako uveden, nikad nije naplaćivao obzirom da se javne površine koriste temeljem posebnog ugovora o zakupu gradskog zemljišta.

Slijedom navedenog predlaže se donošenjeoveOdluke o lokalnim porezima.